Labardžių tiltas

Labardžių tiltas – Žemaičių plento tiltas, nutiestas Rietavo savivaldybėje per Jūros intaką Aitrą. Stovi kelyje  tarp Labardžių ir Pjaulių, 7,5 km į pietryčius nuo Rietavo. Patenka į Aitros hidrografinį draustinį. 

Istorinio Žemaičių plento 85-mečio proga Centrinio valstybės archyvo surengtoje virtualioje parodoje paskelbtas originalus tilto per Aitrą projektas.Virtuali paroda „Žemaičių plentui – 85. Tilto per Aitrės upę projektas. 1937 m. vasario 23 d. LCVA, f. 386, ap. 1, b. 1046, l. 18

 Istorija 

1936 m. gruodžio 16 d. paskelbtas išvakarėse vykusio Lietuvos Ministrų Kabineto posėdžio protokolas apie konkursą pradėti Žemaičių plento Kryžkalnio-Vėžaičių ruožo (IV–VII distancijų) statybas. 1937 m. vasario 25 d. patvirtintas gelžbetoninio tilto per Aitrą projektas kelio V–VI distancijų ruože tarp Laukuvos ir Rietavo. Numatyta 21 781,69 lt statybos darbų sąmata. Nuo Laukuvos plentas ėjo per kunigaikščių Oginskių buvusius miškus.

Tiltas sijinės-gembinės konstrukcijos, su kelio pylimu sujungtas be ramtų. Statinys vienos angos, paremtas ant masyvių gelžbetoninių taurų. Išlieta perdanga nekarpyta, briaunotoji. Ją sudaro keturios pagrindinės kintamo aukščio išilginės sijos su skersinėmis diafragmomis. Tilto ilgis 21,90 m.Henrikas Kebeikis. Tiltas per Aitrą kelio Kryžkalnis–Rietavas–Vėžaičiai 46,90 km lietuvai.lt p. 382, 383

Šiuolaikiniu tiltu pravestas kelias prieigose pažymėtas eismo pirmumo kelio ženklais dėl susiaurėjusios važiuojamosios dalies. Tilto kraštus riboja gelžbetoniniai atitvarai su metaliniais turėklais.Labardžių tiltas Google Street View 2023-09

 Šaltiniai 

 Nuorodos 

 Historische Messtischblätter (TK25) + Luftbilder susudata.de

Kategorija:Lietuvos sijiniai tiltai
Kategorija:Labardžiai
Kategorija:Rietavo savivaldybės tiltai